NaiveNeuron/SloPal huggingface dataset:
Hrušovský, Pavol, predseda NR SR (2011-11-30):
Hlasujeme, poslanci, čo znamená, že na prijatie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. (Hlasovanie.) 141 prítomných, 139 za návrh, 2 nehlasovali. Národná rada Slovenskej republiky s návrhom zmluvy vyslovila súhlas. Teraz poprosím pána poslanca Ďurkovského, aby z poverenia výboru pre verejnú správu a regionálny rozvoj predložil Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o občianskych preukazoch, a zákon o správnych poplatkoch, ktorý, návrh, prerokovávame ako tlač 551. Prosím o návrh. (Hlasovanie o vládnom návrhu zákona, ktorým sa mení a dopĺňa zákon č. 224/2006 Z. z. o občianskych preukazoch a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 551.)
Blanár, Juraj, podpredseda NR SR (2021-11-03):
Pán poslanec Beluský.
Kollár, Boris, predseda NR SR (2022-02-18):
S ďalšou faktickou pán poslanec Kočiš.
Danko, Andrej, predseda NR SR (2019-01-30):
Ďakujem. Na vystúpenie reakcia na faktické – pani Gaborčáková.
Vášáryová, Magdaléna, poslankyňa NR SR (2013-02-08):
Ďakujem pekne. Chcem poďakovať pánu Viskupičovi za jeho vystúpenie. Je vidieť, že sa snaží vniknúť do tej hmlistej a veľmi netransparentnej situácie okolo fondov, na ktorú som upozornila. A som mu aj veľmi vďačná za to, že hovoril o tom, že vlastne sú tu občania tohto štátu, ktorí platia jednoducho viacej. Žiadne iné profesijné skupiny okrem umelcov tu nie sú, na ktoré by niekto tlačil, aby boli solidárne. A toto slovo sa zneužíva voči týmto ľudom. A hovoria: „Vy chcete zrušiť 2 %, vy nie ste solidárni.“ Uveďte mi ešte ďalšie skupiny profesijné občanov tohto štátu, pre ktorých majú byť rovnako nastavené podmienky, ktorým niekto vyčíta, že neplatia 2 % zo svojej hrubej mzdy a zo svojich hrubých honorárov, lebo majú byť solidárni. A to je ten princíp, na ktorý my poukazujeme. Ale, pán kolega, ak hovoríte o populizme, prosím vás, pozrite sa do programu našej politickej strany. V každom takom programe nájdete zrušenie 2 % a aj dôvod, prečo sme ich chceli zrušiť. A okrem toho SDKÚ predsa je stranou, ktorá čistila daňový systém. A práve jedna z týchto reforiem, a síce vyčistenie daňového systému, priniesla nebývalý hospodársky rast Slovenska. Takže o akom populizme tu hovoríte? Ja vás nerozumiem. A predpokladám len, že ste predsa len mladší, nepamätáte si, čo bolo v deväťdesiatych rokoch, pretože ste boli mladý človek ešte. Tak o akom populizme tu hovoríte? Ale druhá vec... (Prerušenie vystúpenia časomerom.)
V. Veteška, podpredseda NR SR: (2003-12-03):
Pokračujeme druhým čítaním o vládnom návrhu zákona o Slovenskom rozhlase . Vládny návrh zákona ste dostali pred prvým čítaním ako tlač č. 396, spoločnú správu výborov máte ako tlač č. 396a. Prosím ministra kultúry Slovenskej republiky pána Rudolfa Chmela, aby vládny návrh zákona odôvodnil. Pán Mikloško, vaše miesto je vedľa. Nech sa páči, pán minister.
Jurinová, Erika, podpredsedníčka NR SR (2014-09-25):
Ďakujem, pani poslankyňa. Pán spravodajca sa nechce vyjadriť. Prerušujem rokovanie o tomto bode programu. Na programe je prvé čítanie, čo je vlastne posledným bodom tejto schôdze, o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov . Návrh zákona je uverejnený ako tlač 1151, návrh na jeho pridelenie na prerokovanie výborom je v rozhodnutí č. 1170. Dávam slovo pánovi poslancovi Martinovi Chrenovi, aby za skupinu poslancov návrh zákona uviedol. Nech sa páči.
P. Paška, predseda NR SR: (2008-09-11):
(Hlasovanie.) 138 prítomných, 78 za, 24 proti, 36 sa zdržalo. Návrh sme postúpili do druhého čítania.
M. Fronc, poslanec: (2010-03-09):
Budeme najprv hlasovať o prvom bode zo spoločnej správy s odporúčaním gestorského výboru schváliť ho.
Sulík, Richard, predseda NR SR (2010-11-05):
Skončili ste, pán poslanec? (Odpoveď poslanca: „Áno.“) Ďakujem. Na faktické poznámky reaguje pán poslanec Senko.
Mičovský, Ján, poslanec NR SR (2013-09-17):
Ďakujem za slovo, vážená pani podpredsedníčka. Ďakujem aj za vystúpenie, vážená pani podpredsedníčka Erika. Mňa veľmi zaujalo v úvode tvojho vystúpenia to zamyslenie sa nad tým, či dnešný, alebo už vlastne včerajší pohreb pána Krčméryho mal prekryť túto noc dlhých nožov alebo, naopak, noc dlhých nožov č. 2 mala prekryť pohreb pána Krčméryho. Myslím si, že možno ani jedna z týchto alternatív nebude celkom presná a že, naopak, zvíťazí tretia alternatíva, že z týchto dvoch pamätných udalostí, samozrejme, každej svojím spôsobom, sa vďaka synergickému efektu vytvorí veľmi ľahko zapamätateľná stopa v histórii Slovenska a že možno to heslo, ktoré tu už zaznelo behom tejto noci v súvislosti s pánom Krčmérym, to silné a krátke heslo, že „vy máte moc a my máme pravdu“, povedané v iných časových rovinách, sa môže stať celkom zaujímavým a silným heslom aj práve tejto noci. A pravda, pravda je naozaj silný spoločník a ja si myslím, že dokonca je tak silný, že sa s ňou nedá ani prehrať, hoci to niekedy vypadá z pohľadu konkrétneho horizontu dňa ako keby beznádejné, ale pozrúc sa za horizont, možno to víťazstvo je skoro isté. Ale nechcem tu idealisticky hovoriť o víťazstve, treba bojovať. A zdá sa mi istá symbolika ešte aj v inom, že toto zaujímavé obdobie sme začali, zaujímavé v úvodzovkách, pomerne divným spôsobom, ako sme vôbec vítali ľudí v parlamente, keď sme minulý týždeň, pre mňa nepochopiteľne, tak upravili vstupné foyer, že sme povedali návštevníkom, vy sem ani veľmi nechoďte, nemáte tu miesto. Ten vstupný areál sa prerobil tak, že je spotvorený. A dneska to pokračuje tým, že hovoríme... (Prerušenie vystúpenia časomerom.)
Bugár, Béla, podpredseda NR SR (2019-05-10):
Pani poslankyňa, už čas vypršal.
Laššáková, Jana, podpredsedníčka NR SR (2015-06-30):
Pán spravodajca? Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojnu a vojnového stavu v znení neskorších predpisov v znení zákona č. 204/2013 Z. z. Vládny návrh zákona má parlamentnú tlač 1472. Spoločná správa výborov má tlač 1472a. Prosím ministra hospodárstva Slovenskej republiky Vazila Hudáka, aby vládny návrh zákona odôvodnil. Nech sa páči, pán minister, máte slovo.
A. Belousovová, podpredsedníčka NR SR: (2010-02-11):
Pán poslanec Mikloško, máte slovo.
P. Paška, predseda NR SR: (2008-10-24):
(Hlasovanie.) 140 prítomných, 127 za, 12 sa zdržalo, 1 nehlasoval. Body zo spoločnej správy sme schválili.
P. Hrušovský, podpredseda NR SR: (2001-11-07):
Pýtam sa pána navrhovateľa, či sa chce vyjadriť k rozprave. Nech sa páči.
Suja, Miroslav, poslanec NR SR (2021-04-01):
Ja by som len, či vie Národná rada alebo vedenie, lebo dostávam kopu emailov a esemesiek, že nejde prenos z Národnej rady, iba obraz a nejde zvuk. A čítam poslednú, či je to naschvál, aby ľudia nepočuli, aké bludy tu hovoríte. Môžem vám to ukázať, pán podpredseda, darmo sa na mňa dívate, ale toto mi ľudia píšu. A ja si myslím, že v tak dôležitý bod, ako je toto, môžeme hovoriť, čo chceme, nikdy nám neuveria, že toto nie je naschvál.
Pellegrini, Peter, predseda NR SR (2015-01-29):
Pán poslanec, podajte doplňujúcu otázku. Nech sa páči.
B. Bugár, podpredseda NR SR: (2005-05-25):
Pán spravodajca, chcete sa vyjadriť k rozprave? Nech sa páči, máte slovo.
T. Cabaj, poslanec: (2007-09-12):
Ale dovoľte, aby som sa vrátil k podstate. Predrečník tu predložil návrh jedného uznesenia. Ja neviem, či je to neskúsenosťou alebo tým, že si neprečítal rokovací poriadok, ale rokovací poriadok nič také neumožňuje a parlament môže robiť iba to, čo hovorí rokovací poriadok. Pripomínam § 73 zákona o rokovacom poriadku: „Národná rada sa uznesenie tak, že buď po a vráti návrh zákona jeho navrhovateľovi na dopracovanie, alebo po b, nebude pokračovať v rokovaní o návrhu zákona, ten návrh predložil kolega Novotný, alebo po c ho prerokuje v druhom čítaní. Ten návrh dáva predkladateľ a je tak aj v rozhodnutí predsedu Národnej rady. Takže jediné pokračovanie môže byť: hlasovanie o návrhu pána Novotného, po tom hlasovaní pokračovať v druhom čítaní, zároveň súčasťou tohto hlasovania je rozhodnutie predsedu Národnej rady, ktorý rozhodol o tom, ktoré výbory to prerokujú, či lehoty a spravodajkyňa dáva o nich hlasovať. Zároveň rokovací poriadok počíta aj s tým, v prípade, že toto by nebolo odhlasované, to, čo tam predloží spravodajkyňa, platí rozhodnutie predsedu Národnej rady. To znamená, o vašom návrhu, ak by som aj prižmúril obidve oči, sa dá hlasovať ako poslednom, ak bude vôbec zmysel o ňom hlasovať.
V. Pavelka, poslanec: (2005-12-15):
Vážený pán minister, v roku 2004 boli projekty konkrétne uvedené v mojom liste, ktorým som sa na vás obrátil 10. novembra 2005, zaradené do zásobníka projektov. Tieto projekty spadajú pod opatrenie 3. 1. budovanie a rozvoj občianskej infraštruktúry. Vaša odpoveď z 22. novembra 2005 ma neuspokojila, pretože ste mi v nej neodpovedali na konkrétne položenú otázku, iba všeobecne ste uviedli možnosti znovurozdelenia finančných prostriedkov na projekty z opatrení 3. 2. a 3. 3. Nebola mi však daná odpoveď na otázku, na ktorú som sa pýtal, a to, kedy, v akom časovom horizonte dôjde k poskytnutiu finančných prostriedkov na realizáciu projektov, o ktoré som sa v mojom liste zaujímal. Vážený pán minister, žiadam vás, aby ste mi oznámili: Po prvé. Kedy budú poskytnuté finančné prostriedky na realizáciu konkrétnych projektov uvedených v mojom liste zo dňa 10. novembra 2005, ktoré boli zaradené do zásobníka projektov v roku 2004? Druhá otázka. Na ktoré konkrétne projekty zaradené do zásobníka projektov roku 2004 spadajúce pod opatrenie 3. 1., 3. 2. a 3. 3. boli do dnešného dňa poskytnuté finančné prostriedky, v akej výške pre jednotlivé konkrétne projekty a ktorým konkrétnym subjektom. Ďakujem za pozornosť.
Blanár, Juraj, podpredseda NR SR (2022-11-29):
Ďakujem, pán spravodajca. Otváram rozpravu, do ktorej som dostal jedinú písomnú prihlášku a je to pán poslanec Ondrej Dostál, ktorému udeľujem slovo. Po jeho vystúpení dám možnosť prihlásiť sa do rozpravy ústne. Nech sa páči, pán poslanec Dostál, máte slovo.
Kollár, Boris, predseda NR SR (2022-02-08):
Teraz prosím kolegov, aby sme si uctili minútou ticha nášho zosnulého kolegu. (Minúta ticha.) Ďakujem pekne. Vážené pani poslankyne, vážení páni poslanci, pokračujeme v prerušenom rokovaní. Skôr ako pristúpime k hlasovaniu o prerokovaných bodoch programu, chcem vás informovať, že ministerka kultúry požiadala o preloženie rokovania v druhom čítaní o vládnom návrhu zákona o mediálnych službách, tlač 762, bod 25 schváleného programu a zároveň mám tu požiadavku na preloženie tlače 619, bod 71 podpora štátneho nájomného bývania, a preto v mene troch poslaneckých klubov OĽANO, SME RODINA a SaS podávam návrh na vypustenie týchto bodov, obidvoch, z programu 55. schôdze s tým, že uvedené návrhy budú zaradené do návrhu programu schôdze Národnej rady so začiatkom 15. marca 2022. Je, prosím, všeobecný súhlas? (Súhlasná reakcia pléna.) Ďakujem pekne, uvedené sme schválili. Ďalej podávam procedurálny návrh, aby sme opakovanú voľbu o návrhu na voľbu zástupcov navrhnutých reprezentatívnymi združeniami odborových zväzov do Dozornej rady Sociálnej poisťovne, tlač 822 (tlač 882, pozn. red.), vykonali 15. februára o sedemnástej hodine. Je, prosím, všeobecný súhlas? Áno? (Súhlasná reakcia pléna.) Ďakujem pekne, uvedené sme tiež schválili. Nasleduje hlasovanie v prvom čítaní o návrhu poslancov Miroslava Urbana, Miroslava Suju na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, tlač 820, bod 60 schváleného programu. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Tomášovi Lehotskému, aby hlasovanie uviedol. (Hlasovanie o návrhu poslancov Národnej rady Slovenskej republiky Miroslava Urbana a Miroslava Suju na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 820.)
Budaj, Ján, minister životného prostredia SR (2021-05-13):
Budem veľmi stručný. Zákonné odôvodnenie skráteného legislatívneho konania je v mimoriadnej okolnosti. Presne takto to cituje zákon. Porušovanie ľudských práv a ďalšie možnosti odôvodnenia takéhoto skráteného konania, ktoré zákon cituje, sú inými alternatívami vysvetlenia. Odôvodnením skráteného konania je pandémia, ktorú prežívame za posledný rok. Zostavovatelia rozpočtu pripravovali tento rozpočet na jeseň minulého roku. V tejto snemovni bol schválený 9. decembra, čiže takmer na deň pred polrokom, kedy toho 9. decembra ani najlepší prognostik netušil, že už je zmutovaný v Anglicku vírus, čomu sme potom hovorili anglická mutácia, ktorá bude mať ďaleko väčšiu viralitu, že sa nám úmrtnosť znásobí a náklady, ktorými sme čelili tomuto druhému úderu, takisto. Straty za tento polrok odzrkadľuje návrh novelizácie, o ktorého skrátenom konaní rokujeme. Dámy a páni, rozpočet sa v Slovenskej republike novelizoval viackrát. Najmä to prichádza vtedy, keď sú ťažko odhadnuteľné, keď je ťažko odhadnuteľný ekonomický vývoj. Strana SMER, ktorej bývalý minister sa veľmi ohradzoval voči tejto novelizácii aj voči skrátenému konaniu, novelizovala rozpočet dvakrát v roku 2009 aj v 2010. Obidva razy v skrátenom legislatívnom konaní. To je vrchol pokrytectva dneska potom dvíhať prst a rozčuľovať sa, pretože napríklad v roku 2010 už naozaj kríza odznela a SMER mal všetky možnosti vládnuť aj bez takýchto opatrení. V každom prípade túto okolnosť spomínam len okrajovo, pretože takú komplikáciu, akú spôsobila pandémia v oblasti zdravotníctva, ktoré sme zdedili rozbité, takú, samozrejme, nemala, nemala žiadna vláda doteraz. Ako som povedal, ja som odporca rozšafností pri tom, ako chce či už vláda, alebo politické strany, alebo niekedy aj skupiny poslancov reagovať na situáciu, frustrujúcu situáciu, ktorej sú občania Slovenskej republiky častokrát živnostníci, rodiny a tak ďalej. Musíme si zachovať pritom triezvosť a postupovať tak, ako nás náš poslanecký sľub a naše politické svedomie zaväzuje konať v prospech verejného záujmu. Som presvedčený, že v tomto prípade aj predkladatelia tohoto návrhu na novelizáciu rozpočtu boli vedení nutnosťou robiť nevítané opatrenia, ale nutnosťou, pri ktorej boli vedení verejným záujmom. Ďakujem pekne.
E. Kukan, poslanec: (2007-03-28):
Viete a nechápem, keď diskutujete a hovoríte o tom, ako Srbi trpeli a podobne, že sa dívate naším smerom. Veď vy hovoríte v mnohých veciach to isté čo my, akurát budete inak hlasovať proti tomu, čo tu stále v diskusii, proste čím argumentujete, čo tu rozprávate, a keď príde k hlasovaniu, tak budete hlasovať proti sami sebe. Tomuto nerozumiem, to je absolútna schizofrénia. Pán poslanec, naozaj pokojne. Viete, anglického politológa Littla, keď mi budete citovať, ja vám nájdem 37 ďalších, ktorí hovoria niečo úplne iného. Takže keď si vyberiete jedného, a tu to dávate, že to sú fakty a to sú pre vás sväté, nuž mňa tým neohromíte. Aj tie štatistické údaje, ktoré ste uvádzali, ja viem, že sú správne, ale neboli vybalansované, neboli všetky. Čiže boli účelovo vybraté. Tak hlavne na toto by som chcel apelovať, že vy jedno hovoríte a inak budete hlasovať, a to odkazmi na rok 1999 a vtedajší postup vlády.
Šimečka, Michal, podpredseda NR SR (2024-05-02):
Ďakujem pekne. Pán poslanec Sabo, nech sa páči.
Hrnčiar, Andrej, podpredseda NR SR (2018-06-14):
Poprosím vás, poprosím vás.
B. Bugár, podpredseda NR SR: (2006-02-01):
(Hlasovanie.) Prítomných 133, za 106, zdržalo sa 25 poslancov, 2 nehlasovali. Konštatujem, že vládny návrh zákona sme schválili. Teraz budeme pokračovať v rozprave k vládnemu návrhu a ešte predtým pani poslankyňa Majdová, len procedurálny môžete mať. Nech sa páči, procedurálny návrh. M. Majdová, poslankyňa: Ja len pre zápis, pán predsedajúci, chcem, aby sa uviedlo do zápisu, že pri hlasovaní č. 56 som sa pomýlila, chcela som hlasovať za postúpenie zákona pána poslanca Šimku do druhého čítania, takže poprosím o... Došlo k omylu. Chcela som hlasovať za.
Zmajkovičová, Renáta, podpredsedníčka NR SR (2014-07-02):
S faktickými poznámkami sa hlásia štyria poslanci. Uzatváram možnosť prihlásiť sa s faktickými. Pán poslanec Kaník.
Mamojka, Mojmír, poslanec NR SR (2014-11-10):
Ja ďakujem za slovo. Ak dovolíte, reagoval by som na veľmi takú čarovnú skratku SPP, ktorá bola spomínaná, kauzy, antikauzy u pána poslanca Kaníka, potom u pána poslanca, myslím, Matoviča. Len veľmi stručne. Keď bola táto kauza prerokovávaná pred piatimi-šiestimi rokmi v parlamente a mal som možnosť byť informovaný o niektorých fragmentoch zmluvy o SPP, tak ja som vtedy povedal, že niečo obludnejšie som nevidel a nečítal. Čo si pamätám, lebo tu sa spomínal predaj SPP. No, SPP sa vôbec nemal privatizovať. Predstavenstvo, hoci štát mal majoritu ako akcionár, tak v stanovách bolo povedané, že musí mať štát v sedemčlennom predstavenstve troch členov, hoci bol majoritný akcionár, privatizéri štyroch. To znamená, v predstavenstve štát nemohol presadiť nič. V prípade súdneho sporu bolo zvolené anglické obyčajové právo, hoci sa predával náš podnik. V prípade súdneho sporu nie všeobecný súd, ale anglickí arbitri z Veľkej Británie, ktorí o tom neviem čo vedeli. Nebola tam tzv. menová doložka, o tom sa debatovalo, čo s tým. No mala tam byť tzv. menová doložka, to vie prvák na právnickej fakulte. Privatizačný poradca bol zaplatený nehoráznym spôsobom. A tu niekto spomenie SPP, že štát by to mal kúpiť späť? To sa vôbec nemalo privatizovať týmto obludným spôsobom! Právne, spoločensky i politicky obludným spôsobom. Pán poslanec Mihál, škoda, je preč, viete, ono v civilizovanom štáte etika, ale nie servilná nahrávka na smeč, keď sa bývalému ministrovi povie minister, keď sa prezidentovi povie prezident, je to slušná etiketa. Prečo nie? Je to úcta k tomu človeku, úcta k funkcii, ktorú zastával. Ja som mal tiež za to, že pán poslanec Mihál je fundovaný celkom vecne, odborne, ale on, myslím, povedal prvý raz to slovo „čvarga“ včera a podobné výrazy. Ale ja okrem toho ako človek z učiteľskej rodiny, otec učil slovenčinu, filozofiu, nemčinu, mne trhá žalúdok, keď počujem latka a látka, ľavica a lavica. Lavica jedna vec a ľavica jedna vec. Keby som povedal kolegovi, že má oblek z peknej latky, tak je asi rozdiel, či... (Prerušenie vystúpenia časomerom.)
A. Belousovová, podpredsedníčka NR SR: (2007-03-21):
Poslednú faktickú poznámku má pán poslanec Rafaj.
Šeliga, Juraj, podpredseda NR SR (2020-04-02):
Ďakujem. Pán poslanec Hus.
Pellegrini, Peter, podpredseda NR SR (2024-02-08):
Prezentujme sa a hlasujme o bode číslo 12 z druhého pozmeňujúceho návrhu pani poslankyne Remišovej. (Hlasovanie.) Prítomných 136 poslancov, za 20, proti 77, zdržalo sa 36, nehlasovali 3. Tento bod sme neschválili.
Šipoš, Michal, poslanec NR SR (2020-11-03):
V mene štyroch poslaneckých klubov OĽANO, SME RODINA, SaS, ZA ĽUDÍ žiadam presunúť body č. 63 až 74. Číslo parlamentnej tlače – 303, 304, 255, 456, 257, 258, 265, 266, 196, 197, 198 a 310 na stredu 4. 11. 2020 o 15.00 z dôvodu pracovných povinností ministra financií Eduarda Hegera, nakoľko sa musí zúčastniť zasadnutí Eurogroup a Eurofin.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 61, proti 31, zdržalo sa 37, nehlasovali 2. Konštatujem, že ani tieto návrhy neboli schválené. Pán spravodajca, vznikla tu jedna otázka, že vraj sme nehlasovali o bode 17 zo spoločnej správy. Takže navrhujem, aby sme to preverili podľa stenografického záznamu a zatiaľ prerušili hlasovanie o tomto návrhu. A budeme pokračovať, ak je s tým súhlas, budeme pokračovať, samozrejme, ďalším návrhom. Dobre? Budeme pokračovať. J. Hurban, poslanec: Ospravedlňujem sa, pán podpredseda. Poprosím vás, aby ste dali ešte hlasovať o bode 17 zo spoločnej správy s odporúčaním gestorského výboru neschváliť.
P. Hrušovský, predseda NR SR: (2005-02-01):
I. Hamarčák, poslanec: Pán predseda, ďakujem za slovo. Navrhujem stiahnutie bodu č. 7 z rokovania. To je návrh poslancov Národnej rady Imricha Hamarčáka a Jirka Malchárka na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov. Vzhľadom na to, že zatiaľ nie je dohoda na podporu tohto zákona a hľadá sa riešenie v oblasti podpory cestovného ruchu, navrhujeme stiahnutie tohto bodu z rokovania.
Blanár, Juraj, podpredseda NR SR (2022-12-05):
Týmto sme vyčerpali rozpravu, ktorú vyhlasujem za uzavretú. Chcem sa spýtať pani navrhovateľky, či má záujem o záverečné slovo. (Reakcia navrhovateľky: „To vôbec nie." ) Nie. Pani spravodajkyňa, môžem vás poprosiť o termín hlasovania oznámiť?
Krúpa, Juraj, poslanec NR SR (2021-05-12):
Dobre, tak idem odznova, ja vám tú radosť urobím, pán koaličný partner!
Šimečka, Michal, podpredseda NR SR (2024-02-13):
Ďakujem veľmi pekne. Otváram týmto všeobecnú rozpravu, do ktorej som ale nedostal žiadnu písomnú prihlášku, a preto sa pýtam, či sa niekto chce do rozpravy prihlásiť ústne. Končím možnosť prihlásiť sa ústne. Neprihlásil sa nikto, preto vyhlasujem všeobecnú rozpravu za skončenú. Chce k tomu ešte zaujať stanovisko pani ministerka, pani navrhovateľka? Nie je tomu tak. Pán spravodajca? Nie je tomu tak, a preto prerušujem rokovanie o tomto bode programu. Ďalší bod, respektíve ďalší program, nasleduje prvé čítanie o vládnom návrhu zákona, ktorým sa mení alebo menia a dopĺňajú niektoré zákony v súvislosti so zlepšovaním podnikateľského prostredia a znižovaním administratívnej záťaže. Tento vládny návrh zákona má parlamentnú tlač č. 135, návrh na jeho pridelenie na prerokovanie výborom je v rozhodnutí č. 134. A opäť odovzdávam slovo pani ministerke hospodárstva Denise Sakovej, aby vládny návrh uviedla. (Rokovanie v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia a znižovaním administratívnej záťaže , tlač 135.)
Urban, Miroslav, poslanec NR SR (2022-11-11):
Ďakujem za slovo. Ja by som pána doktora Rašiho doplnil. Spomínali ste, že od 1. decembra budú pacienti umierať. Oni už umierajú teraz. Keď si pozriete štatistky neodvrátiteľných úmrtí na kardiovaskulárne ochorenia, onkologické ochorenia, tak patríme medzi najhorších v Európe. Čiže tá zdravotná starostlivosť sa ešte prehĺbi. A všetci dobre vieme, že pokiaľ nedôjde k dohode medzi vládou a Lekárskym odborovým združením, tak od 1. decembra nebudeme schopní poskytnúť ani len urgentnú zdravotnú starostlivosť. A neviem, či ste ochotní niesť zodpovednosť za takýto stav. Všetci politici aj z koalície, aj opozície tvrdia, že požiadavky Lekárskeho odborového združenia sú oprávnené. Sú oprávnené, ale neriešia sa. To memorandum, ktoré pripravila vláda, ja si myslím, že to je paškvil, ktorý vlastne vládu k ničomu nezaväzuje. A pokiaľ sa budete takto viac-menej, ak to skončí takýmto memorandom a nepristúpite na ďalšie konkrétne kroky, tak nemáme šancu, aby to zdravotníctvo po 1. decembri vôbec fungovalo. Ďakujem.
Hrušovský, Pavol, podpredseda NR SR (2010-12-02):
Hlasujeme o návrhu, ktorý za skupinu poslancov predložil pán poslanec Pavlis. Pán poslanec Gaľa. (Hlasovanie.) 146 prítomných, 68 za, 73 proti, 5 sa zdržalo. Návrh sme neschválili. Prosím, ďalší návrh.
Pellegrini, Peter, predseda NR SR (2015-05-20):
Pán poslanec Kollár.
Paška, Pavol, predseda NR SR (2013-10-15):
Budeme hlasovať o návrhu pána poslanca Hlinu, ktorý žiadal zaradiť správu o Gorile na konkrétny deň a konkrétny čas. (Hlasovanie.) 122 prítomných, 43 za, 46 proti, 32 sa zdržalo, 1 nehlasoval. Návrh sme neschválili. A ten druhý návrh, palce, pán poslanec, o čom by som mal asi tak dať hlasovať? O palcoch? Či sú malé, veľké, tak či tak, alebo ako? Nech sa páči, zapnite pána poslanca Hlinu.
Hrnčiar, Andrej, podpredseda NR SR (2017-02-01):
Vážené pani poslankyne, vážení páni poslanci, v rokovaní pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení, tlač 346. Prosím ministra práce, sociálnych vecí a rodiny Jána Richtera, aby zaujal miesto určené pre navrhovateľov, a spravodajcu z výboru pre sociálne veci, poslanca Jozefa Buriana, aby zaujal miesto určené pre spravodajcov. S faktickou poznámkou je na včerajšie vystúpenie poslanca Buriana prihlásená poslankyňa Erika Jurinová, ktorej zároveň týmto odovzdávam slovo. (Reakcia z pléna.) Faktická. Lebo máte teraz, vystupujete v rozprave. Takže nech sa páči, do rozpravy pani poslankyňa Jurinová. Čiže je to ústne prihlásenie, čiže desaťminútový limit. (Pokračovanie v rokovaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 346.)
Danko, Andrej, predseda NR SR (2016-12-08):
Pán poslanec Šebej.
V. Veteška, podpredseda NR SR: (2005-05-26):
(Hlasovanie.) Prítomných je 97 poslancov, za 81, proti 0, zdržali sa 16. Uznesenie sme schválili. Teraz budeme hlasovať o správe o stave vysielania v Slovenskej republike a o činnosti Rady pre vysielanie a retransmisiu za rok 2004 (tlač 1024). Prosím pána poslanca Alberta Sándora, aby uviedol hlasovanie. S. Albert, poslanec: Vážený pán predsedajúci, teraz budeme hlasovať o návrhu uznesenia Národnej rady Slovenskej republiky, v ktorom berieme na vedomie správu o stave vysielania v Slovenskej republike a o činnosti Rady pre vysielanie a retransmisiu za rok 2004. Pán predsedajúci, prosím, dajte hlasovať.
Jurčík, Ľudovít, poslanec NR SR (2011-05-18):
Ďakujem. Ja reagujem skôr na to, že ste spomínali mňa ako neviem nejaké synonymum k nejakým možným špekuláciám alebo niečo podobné. Nebudem sa voči tomu ani ohradzovať, ani si to vyprosovať. Ja úplne otvorene hovorím, že sa nemám za čo hanbiť, a myslím si, že v tomto prípade by boli vhodnejšie, by bolo vhodnejšie spomenúť iných adeptov, ktorí tu sedia v tejto sále. Ale vecne k tomu, čo ste povedali. Vaša teda skutočne ako tá lexika má úroveň, ako vaši kolegovia spomínali, je ohromujúca, to ako klobúk dole. Len, bohužiaľ, to využívate na čistú demagógiu, vy vytrháte z kontextu veci, ktoré sú v tej ústave, ktoré povedal ten filozof, ten filozof. A jednoducho, keby ste dostali poverenie, aby ste to hovorili v opačnom garde, no tak by vám to nerobilo problémy, budete to robiť v opačnom garde. Mám taký pocit, že to je čisto ako platená funkcia, ale je to v pohode. Len s jednou vecou nesúhlasím, úplne zásadne nesúhlasím, že vlastníctvo musí slúžiť verejnému záujmu. No nemusí. Ešte raz, vlastníctvo slúži vlastníkovi a nie verejnému záujmu. Čiže v tom je zásadný rozdiel v nazeraní na svet medzi teda možno nami dvoma. Ale princíp je v tom, že všetci tí, ktorí mali priamo zodpovednosť za ľudí, či vo fabrikách, alebo v podnikoch, ktoré mali na starosti, alebo vo firmách, ktoré vlastnia a ktoré produkovali, opakujem slovo produkovali, vedia, o čom to je, tí, ktorí to nerobili, môžu len slepo teoreticky rozprávať o tom, ako by to mohlo byť, ako by to malo byť, no ako ten socializmus by sme mali budovať aj naďalej. No nebudeme ho my budovať. A myslím si, že to ani nie je cesta k tomu, aby sme sa niekam dostali. Ďakujem.
M. Hort, poslanec: (2003-03-05):
Navrhujem, aby sme hlasovali najskôr o tom, že Národná rada Slovenskej republiky schvaľuje nové zloženie v Parlamentnom zhromaždení Rady Európy.
Kolíková, Mária, poslankyňa NR SR (2023-05-03):
Vážený pán predseda, kolegyne, kolegovia, k tlači... k tlači 1462 v rozprave nevystúpil nikto. Nebol podaný žiadny pozmeňujúci návrh, preto pristúpime k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch 1 až 23 s odporúčaním gestorského výboru schváliť.
Danko, Andrej, predseda NR SR (2017-05-10):
Pán poslanec Petrák.
Kuciaňová, Magdaléna, poslankyňa NR SR (2017-03-28):
Teraz budeme hlasovať o pozmeňujúcich návrhoch, ktoré boli predložené v rozprave. Ako o prvom hlasujeme o pozmeňujúcom návrhu pána poslanca Drobného.
Pčolinský, Peter, podpredseda NR SR (2023-06-14):
Pán poslanec Lehotský.
Muňko, Dušan, poslanec NR SR (2010-09-09):
Ja som chcel niečo podobné povedať, čo povedal pán poslanec Burian, ale odporúčam pánovi podpredsedovi vlády, aby do druhého čítania poslanecký návrh rozšíril aj o Grécko, zmenšíme problémy, ktoré budeme mať s Bruselom. A poprosím pána poslanca Kaníka, aby prakticky nevysvetľoval veci, ktoré sa vysvetliť nedajú. Pokiaľ nebudeme tieto veci riešiť, budeme ich možno riešiť o mesiac, ale s väčšou blamážou. Takže by som odporúčal pri tomto jednom hlasovaní pozmeňujúci návrh, aby ste ho dali a my ho podporíme. Ďakujem.
Laššáková, Jana, podpredsedníčka NR SR (2015-03-25):
Prezentujme sa a hlasujeme. (Hlasovanie.) Prítomných 134 poslancov, za návrh bolo 16, proti 26, zdržalo sa 91 poslancov, 1 poslanec nehlasoval. Konštatujem, že sme neschválili návrh rokovať o ústavnom zákone v druhom čítaní. Ďalej budeme hlasovať o bode 70 schváleného programu, ktorým je prvé čítanie o návrhu poslanca Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 1448). Prosím spravodajcu z výboru pre sociálne veci poslanca Jozefa Mihála, aby hlasovanie uviedol. Nech sa páči, pán spravodajca. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1448.)
Baránik, Alojz, poslanec NR SR (2016-10-25):
Pán kolega Marosz, ďakujem za vaše vystúpenie, i keď musím povedať, že nesúhlasím s jednou z premís toho vystúpenia, a to je tá, že tí, ktorí robia také návrhy, ako je ten, o ktorom diskutujeme, že sa trápia starosťami bežných ľudí tak ako vy alebo vaši kolegovia. Nie, týmto ľuďom je to jedno, oni majú iný hodnotový rebríček, a preto je zbytočné apelovať na ich svedomie alebo na ich nejaký zmysel pre mravnosť. Jednoducho musíme vychádzať z toho, že tu sa jedná o ľudí, ktorým sú osudy bežných ľudí úplne ukradnuté. Ďakujem.
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 134, za 29, proti 89, zdržalo sa 15, nehlasoval 1. Uvedený návrh sme neschválili.
Laššáková, Jana, podpredsedníčka NR SR (2012-08-06):
Dobre, dávam o vašom procedurálnom návrhu hlasovať. Prosím, prezentujme sa. Takže. (Hlasovanie.) Národná rada nie je uznášaniaschopná. Ideme ďalej. Ďalší procedurálny návrh. Poprosím vás, prepnite. Pán poslanec Mihál.
P. Farkas, poslanec: (2004-09-23):
Tá prvá otázka bude riešená tým, že navrhujeme v našom rokovacom poriadku prijať ustanovenie, že v prípade, keď vládny návrh zákona o štátnom rozpočte nezíska potrebnú väčšinu v parlamente do konca júna, tak v tom prípade predseda Národnej rady zvolá rokovanie Národnej rady s jediným bodom programu a to je vyslovenie dôvery alebo nedôvery vláde Slovenskej republiky. To je k problému, čo otvoril pán kolega Mikloško a podľa nášho názoru takéto riešenie vždy vytvorí priestor na efektívne fungovanie hospodárstva, tak ako aj celej spoločnosti. A druhý okruh problémov vo vzťahu k stanovisku ministerstva financií alebo k vzťahu jednotlivých pozmeňujúcich návrhov k rozpočtu daného roka chceme zakotviť do nášho rokovacieho poriadku aj ustanovenie, ktoré bude hovoriť o tom, že každý pozmeňujúci návrh, či v pléne Národnej rady, alebo vo výboroch, bude musieť obsahovať aj informáciu o vzťahu, o dosahu návrhu na štátny rozpočet. Ja si myslím, že tieto návrhy získajú vašu podporu. A podľa môjho posúdenia sú dobré a efektívne. Ďakujem pekne.
M. Číž, podpredseda NR SR: (2007-10-25):
Procedurálny návrh, pán poslanec Béla Bugár.
Bugár, Béla, podpredseda NR SR (2016-10-26):
Pán poslanec Pčolinský.
Číž, Miroslav, podpredseda NR SR (2014-12-09):
Ďakujem pekne za spravodajskú správu. Otváram všeobecnú rozpravu. Písomnú prihlášku nemám. Pýtam sa preto, kto sa hlási do rozpravy ústne? Neregistrujem žiadneho pána poslanca, preto vyhlasujem všeobecnú rozpravu za skončenú. Ďakujem pani spravodajkyni. Prerušujem rokovanie o tomto bode programu. Teraz nasleduje prvé čítanie o návrhu poslanca Miroslava Beblavého na vydanie zákona, ktorým sa dopĺňa zákon Národnej rady Slovenskej republiky č. 154/1994 Z. z. o matrikách v znení neskorších predpisov tlač 1254. Rozhodnutie predsedu o pridelení výborom: 1263. Slovo má opäť pán poslanec Beblavý a návrh zákona uvedie. (Rokovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa dopĺňa zákon Národnej rady Slovenskej republiky č. 154/1994 Z. z. o matrikách v znení neskorších predpisov , tlač 1254.)
Laššáková, Jana, podpredsedníčka NR SR (2013-06-17):
Na vystúpenie pána poslanca s faktickými poznámkami traja páni poslanci. Končím možnosť prihlásiť sa s faktickými poznámkami. Vystúpia teda páni poslanci s faktickými poznámkami: Galko, Jarjabek a Podmanický. Nech sa páči, pán poslanec Galko.
Grendel, Gábor, podpredseda NR SR (2023-06-15):
Ďakujeme za informáciu. Prerušujem rokovanie o tomto bode programu. A v tejto chvíli sa vraciame k prerušenej rozprave o informácii ministra vnútra Slovenskej republiky o stave ochrany štátnych hraníc, počte nelegálnych migrantov, spôsobe ich kontroly a identifikácie a opatreniach na predchádzanie nelegálnej imigrácie. Prosím pána ministra vnútra Ivana Šimka, aby zaujal miesto určené pre navrhovateľov. Ďalším v poradí z písomne prihlásených rečníkov do rozpravy je pán poslanec Eduard Kočiš, ktorému teraz odovzdávam slovo, pripraví sa pán poslanec Miroslav Suja. (Pokračovanie rokovania o informácii ministra vnútra Slovenskej republiky o stave ochrany štátnych hraníc, počte nelegálnych imigrantov, spôsobe ich kontroly a identifikácie a opatreniach na predchádzanie nelegálnej imigrácie .)
Grendel, Gábor, podpredseda NR SR (2022-05-04):
S reakciou na faktické poznámky pán poslanec Svrček.
Bugár, Béla, podpredseda NR SR (2017-11-30):
Pán poslanec Hrnko.
Pellegrini, Peter, predseda NR SR (2023-12-06):
Ďakujem pekne. Pani poslankyňa má ešte ďalší, ak vidím, tak jej poprosím, keby ste mohli udeliť ďalší čas.
Kuriak, Milan, poslanec NR SR (2022-12-08):
Ale on sa ma pýta.
Bugár, Béla, podpredseda NR SR (2018-11-06):
Vážené panie poslankyne, vážení páni poslanci, otváram 36. schôdzu Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 39 poslancov Národnej rady. Prosím, aby sme ešte pred začiatkom rokovania zistili uznášaniaschopnosť. Nech sa páči, prezentujme sa. (Prezentácia.) Prítomných 132 poslancov. Konštatujem, že Národná rada je schopná sa uznášať. Na dnešnej schôdzi Národnej rady overovateľmi budú poslanci Radovan Baláž a Peter Pčolinský, náhradníkmi pani poslankyňa Mária Janíková a Natália Grausová. O ospravedlnenie svojej neúčasti na rokovaní 36. schôdze Národnej rady požiadali pán podpredseda Andrej Hrnčiar a poslanci Jozef Buček, Stanislav Kubánek, Katarína Macháčková, Jana Vaľová, Richard Vašečka a Anna Verešová. Poslanci navrhujú na tejto schôdzi prerokovať jeden bod, ktorý je uvedený v pozvánke, je to tlač 1195, návrh na odvolanie Andreja Danka z funkcie predsedu Národnej rady Slovenskej republiky. (Bod programu: Návrh skupiny poslancov Národnej rady Slovenskej republiky na odvolanie Andreja Danka z funkcie predsedu Národnej rady Slovenskej republiky , tlač 1195.) Návrh bol podaný, tak ako som povedal, podľa § 17 ods. 2 zákona o rokovacom poriadku a bol pridelený na prerokovanie ústavnoprávnemu výboru. Teraz dávam hlasovať o návrhu programu 36. schôdze. Prezentujme sa a hlasujme. (Hlasovanie.) Prítomných 139 poslancov, za 64, proti 65, zdržalo sa 10 poslancov. (Reakcie z pléna.) Konštatujem, že (reakcie z pléna) , konštatujem, že sme neschválili program 36. schôdze , preto vyhlasujem schôdzu za skončenú. (Rokovanie 36. schôdze NR SR sa skončilo o 13.06 hodine.)
Hort, Milan, podpredseda NR SR (2011-02-02):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku. Pýtam sa, kto sa hlási do rozpravy ústne. Evidujem, pán poslanec Ondrej Dostál, Rafael Rafaj, Vladimír Faič, Igor Matovič, celkom štyria poslanci. Uzatváram možnosť prihlásiť sa do rozpravy ústne. Slovo má pán poslanec Ondrej Dostál. Nech sa páči.
Bugár, Béla, podpredseda NR SR (2016-09-09):
Páni poslanci, nechajte pána poslanca Kollára vystupovať.
P. Paška, predseda NR SR: (2009-02-06):
(Hlasovanie.) 133 prítomných, 54 za, 54 proti, 24 sa zdržalo, 1 nehlasoval. Ani o tomto návrhu zákona nebudeme rokovať v druhom čítaní. Pán poslanec Brocka teraz uvedie hlasovanie v prvom čítaní o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , je to tlač 905.
Laššáková, Jana, podpredsedníčka NR SR (2015-05-19):
Pán poslanec Muňko, nech sa páči.
Danko, Andrej, podpredseda NR SR (2024-02-02):
Poslankyňa Števulová.
Pellegrini, Peter, predseda NR SR (2024-02-08):
Prezentujme sa a hlasujme o bode 157 druhého pozmeňujúceho návrhu pána poslanca Galka. (Hlasovanie.) Prítomných 99 poslancov, za 5, proti 74, zdržali sa 20. Tento bod sme neschválili.
Hort, Milan, podpredseda NR SR (2011-09-09):
S faktickými poznámkami na vystúpenie pána poslanca Dostála sa prihlásili pán Jozef Burian, Marek Maďarič, Marián Saloň, Ľubica Rošková. Uzatváram možnosť prihlásiť sa s faktickou poznámkou. Slovo mám pán poslanec Burian.
Ďuriš Nicholsonová, Lucia, podpredsedníčka NR SR (2018-10-18):
Poprosím teraz spravodajcu, ktorého určil navrhnutý gestorský výbor pre pôdohospodárstvo a životné prostredie, pána poslanca Fecka, aby nám predniesol spravodajskú informáciu.
Galis, Dušan, poslanec NR SR (2020-07-23):
Ďakujem pekne za slovo. Vážený pán minister, ja som vás mal za takého spravodlivého človeka, ale jak vy tu tvrdíte, jak Univerzita Komenského tvrdí, že to je plagiát, a vy tvrdíte, že nie, tak ja potom neviem. Treba zrušiť asi aj Univerzitu Komenského, pretože tu bude toľko mudrcov, že nakoniec tí ľudia, ktorí tomu rozumejú, asi nemajú pravdu. Zamyslite sa nad tým.
M. Číž, podpredseda NR SR: (2009-06-17):
Otváram rozpravu všeobecnú. Do rozpravy som nedostal žiadnu písomnú prihlášku. Pýtam sa preto, kto sa hlási do rozpravy ústne. Neregistrujem žiadneho pána poslanca. Preto uzatváram možnosť prihlásenia sa ústne do rozpravy. A vyhlasujem všeobecnú rozpravu za skončenú. Ďakujem spravodajcovi. Pán navrhovateľ ešte zostane, pretože teraz pristúpime k prvému čítaniu rovnako ako v predchádzajúcom bode, a to o návrhu poslancov Národnej rady Slovenskej republiky Štefana Kužma a Zoltána Horvátha na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona má tlač 1111, návrh na jeho pridelenie výborom je v rozhodnutí predsedu č. 1128. Teda, pán navrhovateľ Kužma, máte opäť slovo a uveďte tento poslanecký návrh zákona.
Gröhling, Branislav, poslanec NR SR (2019-02-18):
Pani kolegyňa Remišová, ty sa dlhodobo venuješ eurofondom a je veľmi dôležité, aby si opakovala to isté, čo si aj povedala aj tu, že Európska komisia stiahla ten list, čo znamená, že nebude žiadať tie výdavky v tej výške 160 mil. Takže to nie je na základe toho, že by ministerstvo alebo pani ministerka urobila nejaké opatrenia alebo že by sa vyriešil celý ten problém a že všetko je teraz v poriadku. To je iba na základe toho, že tieto peniaze už nebudú preplatené, takže je to čisto iba naša záležitosť, iba tu budeme to využívať alebo bude to preplatené zo štátneho rozpočtu a tým pádom Európska komisia si povedala, že my do toho už nebudeme zasahovať, veď my to nebudeme preplácať, veď to ich problém, nech si ho oni sami vyriešia. A na základe toho stiahla ten list. To nebolo, že by ste tam vycestovali, pani ministerka, a že by ste nejakým spôsobom niečo vyriešili. To bolo na základe toho, že tam bolo toľko pochybení, že sa rozhodlo, že už nepreplatia tieto výdavky, a tým pádom vlastne ich nebudeme nárokovať, je to čisto naša záležitosť. Ďakujem.
Laššáková, Jana, doterajšia podpredsedníčka NR SR (2016-03-23):
Pán poslanec Milan Uhrík.
Paška, Pavol, predseda NR SR (2012-09-19):
Pán poslanec Bublavý.
Grendel, Gábor, podpredseda NR SR (2022-11-30):
Pán poslanec Mazurek.
P. Paška, predseda NR SR: (2010-02-05):
Určeným spravodajcom je pán poslanec Jureňa, poprosím ho o informáciu.
Jurinová, Erika, podpredsedníčka NR SR (2014-11-08):
S reakciou pán poslanec Lipšic.
Nicholsonová, Lucia, poslankyňa NR SR (2014-07-01):
Ďakujem pekne. Ja veľmi krátko. Po prvé, ja by som bola veľmi nerada, že keby sa to teraz zvrhla tá diskusia na to, aby sme tu teraz osočovali napr. kolegov zo SMER-u a predikovali, že či zahlasujú, alebo nezahlasujú. Strašne verím, že zahlasujú za to, lebo ja aj keď som prednášala tú dôvodovú správu, ja som videla na viacerých z vás, že kývate hlavou, že, lebo tam naozaj že nie je s čím nesúhlasiť. Potom som videla možnože nesúhlasné stanovisko pani poslankyne Tomanovej, ktorá ho ale teda sa nesnažila pretaviť do nejakej ani faktickej poznámky, ale som tak odčítala z pier, pani poslankyňa, a preto by som vám rada povedala, že my sme, samozrejme, mali možnosť rok a pol na ministerstve zmeniť tento zákon, ale niekedy naozaj je to o tom, že chodiť medzi ľudí, ktorí sa dennodenne s niečím stretávajú. A ja keď som sa stretla napr. s učiteľmi, s učiteľkami zo škôl, ktorí ma na to upozornili, oni mi to tiež nepovedali, ako oni mi nezvestovali veľkú novinu, oni sa s tým stretávajú dennodenne a celé roky a pre nich sa to stalo proste koloritom toho bežného života. A chcem tým povedať, že tí ľudia málokedy proste napíšu takýto burcujúci e-mail alebo, pretože pre nich to je bežná prax, ktorá sa deje, a potom je tu 150 poslancov, ktorí s tým ako nič nerobia. A ja som naozaj mala to šťastie, že medzi rečou odhalili dva takéto fenomény, ktoré sa podľa ich slov vzmáhajú vo veľkej miere práve teraz alebo teda v poslednom období. O tom druhom fenoméne bude ten môj druhý návrh zákona, takže to je otázka možno na tých, ktorí sa pýtate, že prečo sme to my nemenili, keď sme boli na ministerstve, lebo toto je zákon z dielne ministerstva práce, sociálnych vecí a rodiny, a toto je odpoveď teda, dúfam, že som vás tým uspokojila. Ešte k tomu, čo hovoril Martin, že on hovoril, ako sa tí Lakatošovci starajú o ja neviem aké deti a pod., si ich vymenia a tie deti tam jedia a nocujú a tak. No, ono by to bolo krásne, keby tie deti aspoň pocítili tie peniaze, ktoré takýmto spôsobom tá rodina získa. Ale podľa toho, čo mi hovoria tie učiteľky a tí učitelia z tých škôl, najsmutnejšie na tom celom je, že dochádza k zneužívaniu sociálneho systému, ale tie deti to nejakým spôsobom nepocítia, pretože do školy naďalej napriek tejto výmene krížovej chodia neumyté, unavené, nenajedené a proste všetky tie veci, o ktorých tu všetci vieme, a ktoré sú na asi iné riešenia. Toto ten návrh zákona, samozrejme, nevyrieši, ale minimálne si myslím, že ak je to účelová výmena detí, ak je to naozaj iba kvôli tomu, aby sa obohatili a dostali tie peniaze, tak to je úplne to najjednoduchšie, proste zahlasovať za a takýmto spôsobom im naozaj vo veľkej miere tomu zamedzíme. Možnože to nevyriešime celé, ale my; no hovorí pani Tomanová, že určite nie. No viete, tak poďme sa tu doťahovať teraz, ale myslím si, že je to aspoň malý krôčik k tomu, aby sme zamedzili istej časti týchto ľudí, ktorí takýmto spôsobom zneužívajú sociálny systém. Ďakujem.
Richter, Ján, minister práce, sociálnych vecí a rodiny SR (2015-10-01):
Ďakujem pekne za slovo, pani podpredsedníčka. Vážený pán poslanec, ja žiadnu. Ale ak dovolíte, sprostredkujem odpoveď, ktorú pripravilo ministerstvo zdravotníctva. Na riadnom valnom zhromaždení Všeobecnej zdravotnej poisťovne, akciovej spoločnosti, ktoré sa uskutočnilo dňa 23. 4. tohto roku, bola schválená výška mesačnej odmeny za výkon funkcie pánovi Foraiovi vo výške 3 944,25 eura a variabilná zložka odmeny za výkon funkcie v roku 2014 vo výške 22 596,61 eura jednorazovo. Ďakujem, skončil som.
Paška, Pavol, predseda NR SR (2014-05-14):
(Hlasovanie.) 131 prítomných, 121 za, 10 sa zdržalo. Návrh sme schválili. Pán poslanec Kamenický uvedie v prvom čítaní hlasovanie o vládnom návrhu zákona č. 222/2004 Z. z. o dani z pridanej hodnoty, je to tlač 969. (Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony , tlač 969.)
Grendel, Gábor, podpredseda NR SR (2020-04-28):
S reakciou na faktické poznámky, pán poslanec Mazurek.
P. Paška, predseda NR SR: (2010-02-03):
(Hlasovanie.) 132 prítomných, 81 za, 51 sa zdržalo. Návrh sme postúpili do druhého čítania.
Sedlák, Justín, poslanec NR SR (2024-06-12):
Vážení kolegovia, vážený pán predsedajúci, vážený pán minister, v rozprave vystúpili dvaja poslanci. Bol podaný jeden pozmeňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel včera v rozprave.
B. Bugár, podpredseda NR SR: (2004-04-06):
(Hlasovanie.) Prítomných je 134 poslancov, za návrh 58, proti 46, zdržalo sa 30. Ani túto alternatívu sme neschválili. Nech sa páči. V. Horák, poslanec: Pán predsedajúci, dávam teraz procedurálny návrh, aby sme tento zákon prerokovali v treťom čítaní ihneď.
Laurenčík, Milan, podpredseda NR SR (2021-05-04):
Prosím, prezentujme sa a hlasujme o návrhu zákona ako celku. (Hlasovanie.) Prítomných 130, za 86, proti 0, zdržalo sa 44, hlasovali všetci. Konštatujem, že sme schválili vládny návrh novely zákona o cenných papieroch. Ďalej budeme hlasovať o bode 8 programu, je to druhé čítanie o vládnom návrhu zákona, ktorým sa mení a dopĺňa Colný zákon, tlač 436. Prosím spoločného spravodajcu z výboru pre financie a rozpočet pána poslanca Milana Kuriaka, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 436.)
Rajtár, Jozef, poslanec NR SR (2016-09-06):
Ďakujem za slovo. Ďakujem ti, pán kolega, za vystúpenie a za predstavenie dôvodov, prečo nebudeme hlasovať za tento návrh. Ja by som prízvukoval to, že tento návrh je naozaj dymovou clonou a Potemkinovou dedinou, pretože keď 500 zákonov sa nerešpektuje a korupcia trčí z každého šuplíka v štátnej správe, tak schválime 501. zákon, ktorý už naozaj celú tú korupciu porazí. Je to dymová clona toho, že koalícia, ktorá je skorumpovaná do špiku kosti, sa tvári, že schválením ďalšieho zákona vyrieši korupciu, alebo vôbec, že bojuje s korupciou. Samozrejme, že nebojuje. Nielenže nebojuje s korupciou, ale prenasleduje, vyslovene prenasleduje, pokiaľ je na ministerstve vnútra mafián, a to vám nevadí, tak sa deje to, že sa prenasledujú tí, ktorí objasňujú korupciu. Prenasledoval sa vyšetrovateľ toho podvodu na východe Slovenska, 80 miliónov, tam, odkiaľ je ten výraz „strapatý a Robo“. Prenasledoval sa a ešte stále sa prenasleduje môj asistent za to, že v banke sa pozrel na účty, čo je jeho povinnosťou, mimochodom, podľa bankových regulácií, kontrolovať bankové transakcie. Prenasledoval sa a prenasleduje sa vyšetrovateľ, prokurátor, ktorý vyšetroval, ktorý vyšetroval Kaliňákovu korupciu, a teraz sa prenasledujú dve novinárky, ktoré o korupcii písali. Ešte aj za písanie o korupcii sú prenasledovaní novinári. Do takého štádia to dospelo. A tu sa spraví dymová clona toho, že ale veď my bojujeme proti korupcii týmto zákonom. No a tá druhá časť je teda tá, ktorú chcem prízvukovať, že sa to prenáša na ten súkromný sektor. Bolo to tu už povedané. Pokiaľ naozaj polícia a tajné služby nedokážu vypátrať zložité podvody a schránky, ako to má spraviť súkromná osoba, ako si má pýtať niekde z Krokodílích ostrovov nejaké údaje?
Bugár, Béla, podpredseda NR SR (2017-09-12):
Ďakujem. Otváram všeobecnú rozpravu, do ktorej som dostal jedinú písomnú prihlášku za klub SaS. Pani poslankyňa Zemanová, nech sa páči.